ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ

НЕГІЗГІ ОҚУ БАҒДАРЛАМАСЫ

FMPYa 5207 Қазіргі қазақ тіліндегі белсенді үдерістер және мәтін теориясы

6М020500 – Филология

3 кредит

Алматы 2020

 *Негізгі оқу бағдарламасы  «6М020500 – Филология» мамандығы бойынша білім беру-кәсіби бағдарламасының маманданымына сәйкес әзірленген*

FMPYa 5207 Қазіргі қазақ тіліндегі белсенді үдерістер

Көлемі 3 кредит

Авторы:

филология ғылымдарының докторы, профессор Салқынбай А.Б.

 .

Пікір жазғандар:

филология ғылымдарының докторы, профессор Г.Б. Мадиева

**ТҮСІНДІРМЕ ХАТ**

 Әл-Фараби атындағы Қазақ ұлттық университетінің қазақ тіл білімі кафедрасы тек іргелі филологиялық білім беріп қана қоймайды, сонымен бірге бүгінгі қазақ тіл білімінің даму үрдісі мен үдерісін анықтап, бағалап, бағыт береді. Қазіргі қазақ тіл біліміндегі белсенді үдерістерді саралап, таразылап, жүйелеп, ғылыми-теориялық тұрғыдан тереңде дамытуға міндетті. Бұл үшін қазіргі сөйлеу тілінде кездесетін лебіздік ерекшеліктерді анықтап, ғылыми тұрғыдан саралап зерделеудің ғылыми-қолданыстық маңызы бар.

 Тіл үнемі дамуда, жетілуде болатын күрделі құбылыс. Адам танымының жемісі ретінде өмір сүріп, адамдардың қоғамдағы қарым-қатынасы мен тарихи жадының қалыптасуына қызмет ететін тілдің тәуелсіз қазақ қоғамында дамуының өзіндік мәні мен ерекшелігі бар екені анық. Ел егемендігін алуымен бірге қазақ тіліне мемлекеттік мәртебе беріліп, оның дамуына кең жол ашылды. Тіл дамуының басты көздерінің бірі ретінде шеттен енген кірме сөздер емес, тарих қалтарысында қалған көне атаулар, диалектілік, аймақтық деңгейде қалған тарихи сөздер, туыстас түркі тілдерінде қолданылатын атаулардың белсенді жұмсалуына кең жол ашылып, заттар мен құбылыстарға жаңаша атау беруде осы атауларды қолданысқа шығаруға мол мүмкіндіктер қарастырылды. Әсіресе қазақ тілін ғылыми тілге айналдыруда мұндай жолдың береі мол болды. Тарихи қолданыста болған атаулар мен туыстас тілдерде жұмсалған сөздерді белсенді қолданысқа шығару тілімізге кірме сөздердің мол енуінен арашаласа, екіншіден, төл атаулардың қайта жанданып, белсенділікке ие болуына кең жол ашты. Мұның өзі тілдік лексикалық қабаттың қайта толығуымен тікелей байланысты құбылыс.

Екіншіден, Елбасы Н. Ә. Назарбаевтың тікелей қолдауымен жүргізілген «Нұрлы көш» бағдарламасы негізінде елімізге қаншама оралман қазақтар оралды. Олардың сөйлеу тілінде сақталып қалған кей лексикалық бірліктер де қайта қолданысқа түсе бастады.

Үшіншіден, аударма жұмысы ерекше жаңа қарқынмен дамып келеді. Аударма арқылы тілімізге енген жаңа ұғымдарды тәржімалау барысында да қазақтың төл сөздерін сөзжасам арқылы дамыту жұмысы да қызу жүргізіліп, әсіресе, аналитикалық сөзжасам тәсілі дамыды.

Демек, қазіргі қазақ тіліндегі белсенді үдерістерді магистратурада оқытудың өзектілігі бар; жалпы ғылыми және арнаулы әдебиеттерді, инновациялық әдістер мен технологияларды, заманауи құралдарды пайдаланып, бүгінгі тіліміздің жайын ғылыми бағытта тереңдете жеткізу қажеттілігі мол.

Магистратурада «Қазіргі қазақ тіліндегі белсенді үдерістер» пәнін оқытудың негізгі мақсаты – Қазіргі қазақ тілінің даму жолдары мен даму бағыттарын саралау, қазіргі жаңа қолданыстар мен жаңа құрылымдарды, функционалдық стиль түрлерінде кездесетін жаңа фонологиялық, лексикалық, грамматикалық құрылымдарды анықтап, олардың нормаға тәндігін, ауытқуды бағамдау, сөйлеу тіліндегі экологиялық мәселелерді теориялық тұрғыдан зерделеу. Қазақ тілінің қазіргі даму жолдары мен бағытын айқындап, анықтап, мүмкіндіктерін саралап, сөйлеу тілінде орын алған жақсы леп пен олқылықтарды дұрыс және ғылыми негізде зерделеп, оған нақты баға беруге, даму бағытын белгілеу мүмкіндіктеріне көңіл бөлу.

Бұл мақсатқа оқытудың нақты **оқу міндеттері** сәйкес келеді:

* жалпы ғылымдық және ғылыми-кәсіби проблематикалар шеңберінде полемика мен дәлелдеу біліктерін дамыту негізінде монолог және диалог түрінде ауызша байланыс жасау дағдыларын жетілдіру;
* шетелдік ғылыми әдебиеттер мен қазақ тіл біліміндегі ғылыми зерттеулерді оқу және соңынан өңдеп, алынған ақпаратты өз түсінігінше пайдалану дағдыларын ары қарай дамыту;
* әдеби тілдің даму жолдарын белгілейтін қисындар негізінде, сөйлеу тіліндегі қолданыстарды зерттеп, ондағы басты ерекшеліктерді айыра білу,
* сөйлеу тіліндегі фонологиялық ерекшеліктерді анықтап, оны мүмкіндігінше баспаға түсіру;
* сөйлеу тілінің тазалығы мен тіл экологиясын болдырмау үшін ғылыми-қолданымдық мақсатта зерттеу жұмыстарын жүргізу;
* сөйлеу тіліндегі варваризмдерді анықтап, оны болдырмаудың жолдарын зерделеу;
* аударма арқылы енген лексикалық жаңалықтарды анықтап, олардың ғылыми негізділігін қамтамасыз ету:
* тіліміздегі жаңа қолданыстарды анықтау, жасалу жолдарына ғылыми талдау жасау;
* салалық термин сөздердің сөзжасамдық сипатына, атаулардың уәжділігі мен семантикалық ерекшелігіне ғылыми тұрғыдан сипаттама беру;

Оқу жоспары бойынша пәннің практикалық сабақтарына тек дәрісханалық емес, магистранттардың өздік жұмыс түрлері (МОӨЖ) де бөлінеді. Осыған байланысты МОӨЖ үшін ғылыми зертттеулер бойынша оқығанын зерделеу ғана емес, сонымен бірге қазіргі сөйлеу тіліндегі лебізді зерделеп, нақты тілдік материалдар арқылы ерекшеліктер мен жаңа қолданыстарды анықтап, талдау, зерделеу ісі де енеді. Соңынан бақылау кeзeңiндe жұмыстың бұл түpi магистранттардың реферат түрінде немесе ауызша тапсыратын жеке жобалау жұмыстарына нeriз болады.

Бұл бағдарлама осындай типті бағдарламаларға тән ұсынылатын дәcтүpлi бөлiмдepдeн: кipicпeдeн, нeriзгi бөлімнен, магистранттың өздік жұмысына арналған тапсырмалардан, магистранттың өздiк жұмысына арналған такырыптардан, бiлiмдi бақылауға және бакылау түрлерне қойылатын талаптардан, ұсыналатын әдебиеттер тізімінен тұрады.

**ПӘННІҢ МАЗМҰНЫ**

**Kipicпe**

Пәннің құзыреті:

құралдық: *магистрант тарихи жазба мұралар тілінде, көркем әдебиет пен ғылыми әдебиеттерді незізгі құрал ретінде ұстана отырып, мәтіндік талдау жасау арқасында ғасыр қойнауында қалып қалған сөз мағыналары мен тілдік формалар мен қазіргі қазақ тілін салыстыра отырып, жаңа қолданыстар мен лебіздік ерекшеліктерді саралайды.*

тұлғааралық: *магистранттар тіл мен тұтынушы және ғасыр аралығындағы сабақтастықты терең сезінеді. Өзі үшін көне, тіл тарихы үшін жаңа болып табылатын тілдік бірліктерді зерделей алатын болады. Немесе, керісінше, өзі үшін жаңа тіл тарихы үшін көне болып табылатын тілдік бірліктерді де танып, талдай алатын болады.*

жүйелік: *магистрант бакалаврда алған тілдік деңгейлер туралы білімін дамыта алады; сабақтастық негізінде қазіргі қазақ тіліндегі ескіліктер мен жаңалықтардың пайда болуы мен жоғалуы уәждерін аша алады.*

 Пәннің пререквизиттері: Қазіргі қазақ тілінің фонетикасы мен фонологиясы, қазіргі қазақ тілі: лексикология, фразеология, синтаксис, сөзжасам, морфология, қазақ тілі лингвокогнитологиясы.

 Пәннің постреквизиттері: Қазақ тіл білімі дамуының жаңа бағыттары.

НЕГІЗГІ БӨЛІМ

 Тіл үнемі дамуда болатын табиғи құбылыс. Тіл даму динамикасының әмбебап заңдылықтары мен қазақ тіліне қатысты ішкі ерекшеліктер.

Тіл – адам танымының нәтижесі. Қазақ дүниетанымындағы өркениет іздері мен олардың аталу ерекшеліктері.

 Ел тәуелсіздігі мен қазақ тілінің мемлекеттік мәртебесі туралы. Мемлекеттік мәртебесі болуының қазақ тілінің дамуына әсері.

 Мемлекеттік тілдің дамуына қатысты қабылданған мемлекеттік бағдарламалар мен Елбасының әржылғы ЖОЛДАУ-ларында қазақ тілінің дамуына қатысты аталған тұжырымды ойлар мен пікірлер.

 Тіл дамуының негізгі көздері. Ғылыми бағыттар мен көзқарастар. Көне атаулар, диалектілік, аймақтық деңгейде қалған тарихи сөздер, туыстас түркі тілдерінде қолданылатын атаулардың белсенді қолданылуы – сөздік құрамның баюының басты жолдарының бірі.

 Лексикалық қабаттың дамуында болатын өзге құбылыстар. Кірме сөздер мен оларды қолданудың ерекшеліктері.

Қазіргі қазақ тіліндегі белсенді үдерістердің лексикологиялық, сөзжасамдық саладағы көрінісі.

 Оралмандар тіліндегі ерекшеліктер мен оның әдеби тілге әсері;

 Аударма арқылы тілімізге енген жаңа ұғымдарды тәржімалау барысында аналитикалық сөзжасам тәсілінің дамуы.

 Аударма барысында жасалған лексикалық оралымдар мен жаңа номинативтік атауларға сараптама;

 Сөйлеу тіліндегі жаңа қолданыстар мен олардың семантикалық және уәждемелік сипаты.

 Ақпараттық құралдардағы жаңа сөз қолданыстары мен коммуникативті-прагматикалық сипаты.

 Термин жасауда қолданылған модельдер мен сөзжасамдық тәсілдер. Терминжасамдағы варианттылық мәселесі мен орнықтылық, жарыспалылық.

 Салалық терминдер мен олардың уәжділігі мен семантикалық ерекшеліктері. Жасалу жолдары.

Ауызекі сөйлеу тілінің орфоэпиясындағы актив үдерістер. Қазіргі қазақ тілінің орфоэпиялық нормалары.

Сөйлеу тіліндегі варваризмдер мен оларды болдырмаудың жолдары.

Тіл экологиясы мәселесі, теориялық қисындары.

Сөйлеу тілінде кездесетін олқылықтар мен кемшіліктер. Грамматикалық тұлғалардың, лексикалық бірліктердің қолданысындағы нормадан ауытқулар.

МАГИСТРАНТТЫҢ ӨЗДІК ЖҰМЫСЫНА АРНАЛҒАН ТАПСЫРМАЛАР (МОӨЖ)

Қазіргі әдеби тілдегі жаңа қолданыстар.

Салалық ғылымдардағы термин сөздер мен жасалу уәжділігі.

Ел тәуелсіздігі – тіл тәуелсіздігі.

Мемлекеттік тіл – зияткер ұлт тірегі.

Шетел сөздері мен олардың ену себептері.

БАҚ –ғы жаңа қолданыстар.

БАҚ тіліндегі грамматикалық нормалық ауытқулар.

БАҚ тіліндегілексикалық нормалық ауытқулар.

МАГИСТРАНТТЫҢ ӨЗДІК ЖҰМЫСЫНА АРНАЛҒАН ТАҚЫРЫПТАР

Оралмандар тілінд кездесетін фонологиялық ерекшеліктер;

Оралмандар тіліндегі лексикалық ерекшеліктер;

Тіл экологиясы.

Сөйлеу тілінде қолданылатын варваризмдер.

Суденттер тіліндегі сленгтер.

Сөз қолданысындағы семантизация мәселесі.

БІЛІМДІ БАҚЫЛАУҒА ЖӘНЕ БАҚЫЛАУ ТҮРЛЕРІНЕ ҚОЙЫЛАТЫН ТАЛАПТАР

1. Студенттердің білім денгейін бағалау және бакылау балдық-рейтинг (БРЖ) жүйесі бойынша жүргізіледі.
2. Балдық рейтинг жүйесі бакылаудың келесі түрлерін жүpгiзyдi қарастырады: ағымдық бақылау, аралық бақылау, студенттердің өздік жұмыстарының орындалуын бақылау және қорытынды бақылау.
3. Ағымдық бакылау - сабақтарда жүргізіліп, магистранттардың балдық бағаларын білдіретін білімді жүйелік тексеру.
4. Аралық бақылау белгіленген кесте бойынша семестрдің 7-шi және 15-шi апталарында өткізіледі. Аралық бақылауға койылатын талаптар бағдарламада бақылау кезеңінде қарастырылатын білім көлемін игеру дәрежесін және біліктер мен дағдылардың дәрежесін анықтаумен белгіленеді.
5. Өздік жұмыстың орындалуын бақылау МОӨЖ-де жүзеге асырылады. Магистранттардың өздік дайындалуының сапасын арттыру мақсатында оқытушы кеңес берумен қатар бақылау қызметін де icкe асырады.
6. Корытынды бақылау - емтихан. Емтихан талаптарын әpбip семестрдің соңында кафедралар белгілейді. Емтихан өткізу түрлері де кафедра шешіміне байланысты өзгереді. Қорытынды бакылау әдетте кафедра шешімінде қарастырылған тестілеу арқылы немесе жазбаша/ауызша/аралас емтихан түрінде өткізіледі.
7. Аталған бақылау түрлерінің меншікті салмағын жоғары оқу орны өз бетінше белгілейді, бipaқ қорытынды бағаның жалпы сомасының 60% аралық бақылауға, 40% қорытынды бақылауға бөлу ұсынылады.

ҰСЫНЫЛАТЫН ӘДЕБИЕТТЕР TIЗIMI

1. Сыздық Р. Қазақ тіліндегі ескіліктер мен жаңалықтар. А., 2009;
2. Сыздық Р. Тілдік норма және оның қалыптануы. А., 2001;
3. Уәли Н. Қазақ сөз мәдениетінің теориялық негіздері. А., 2007. Дис;
4. Қазақ тіліндегі жаңа сөздер мен қолданыстар. А., 1993.

 Қосымша:

1. Қазақ әдеби тілінің 15 томдық түсіндірме сөздігі А., 2006-2011;
2. Сыздық Р. Қазақ тiлiнiң анықтағышы. Астана: Елорда, 2000. -532 б;
3. Қазақ тілі орфоэпиялық сөздігі. Алматы, 2005, 2007 – 480 б;
4. Культура парламентской речи. - М., 1994
5. 2. Купина Н.А. Тоталитарный язык: словарь и речевые реакции. - Екатеринбург-Пермь, 1995.
6. 3. Лексика делового человека. - М., 1991.
7. Литературная норма и вариантность. - М., 1981.
8. Найдич Л.Э. След на песке: Очерки о русском языковом узусе. - СПб., 1995.
9. Новые слова и словари новых слов. - Л., 1983.
10. Русский язык в его функционировании: коммуникативно-прагматический аспект. - М., 1993.
11. Русский язык и современность. Проблемы и перспективы развития русского языка. - М., 1991.
12. 3. Валгина Н.С. Активные процессы в современном русском языке М., 2005;
13. Костомаров В.Г. Языковой вкус эпохи. - М., 1994;
14. Русский язык сегодня / Отв. ред. Л.П. Крысин. - М., 2000;
15. Богданова Н.В. Живые фонетические процессы русской речи. СПб., 2000;